LIETUVOS RESPUBLIKOS SVEIKATOS APSAUGOS MINISTRAS IR

LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL ORTOPEDIJOS TECHNIKOS PRIEMONIŲ KOMPENSAVIMO FUNKCIJOS PERDAVIMO

2003 m. gruodžio 22 d. Nr. V-747/A1-214

Vilnius

Vadovaudamiesi Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512) 9 straipsnio 3 dalies 4 punktu:

1. Tvirtiname Ortopedijos technikos priemonių kompensavimo funkcijos perdavimo priemonių planą (pridedamas).

2. Nustatome ortopedijos technikos priemonių kompensavimo funkcijos perdavimo pereinamąjį laikotarpį – nuo 2004 metų sausio 1 dienos iki 2004 metų gruodžio 31 dienos.

3. Pavedame Valstybinei ligonių kasai prie Sveikatos apsaugos ministerijos vykdyti ortopedijos technikos priemonių kompensavimo funkciją pereinamuoju laikotarpiu, vadovaujantis sveikatos apsaugos ministro patvirtinta „Gyventojų aprūpinimo ortopedijos technikos priemonėmis laikinąją tvarka“, „Ortopedijos technikos priemonių, kompensuojamų iš valstybės biudžeto lėšų, bazinių kainų nustatymo laikinąja metodika“ bei socialinės apsaugos ir darbo ministro 2002 m. balandžio 19 d. įsakymu Nr. 58 „Dėl ortopedijos technikos priemonių, kurių įsigijimo išlaidos kompensuojamos iš valstybės biudžeto lėšų, nomenklatūros sąrašo patvirtinimo“ (Žin., 2002, Nr. 47-1828, Nr. 110-4882; 2003, Nr. 12-465, Nr. 18-789, Nr. 71-3244) patvirtintu ortopedijos technikos priemonių, kurių įsigijimo išlaidos kompensuojamos iš valstybės biudžeto lėšų, nomenklatūros sąrašu.

4. Pavedame įsakymo vykdymą kontroliuoti Sveikatos apsaugos ministerijos sekretoriui Eduardui Bartkevičiui ir Socialinės apsaugos ir darbo ministerijos sekretorei Violetai Murauskaitei.

SVEIKATOS APSAUGOS MINISTRAS	JUOZAS OLEKAS

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ

PATVIRTINTA

Lietuvos Respublikos

sveikatos apsaugos ministro ir

socialinės apsaugos ir darbo ministrės

2003 m. gruodžio 22 d.

įsakymu Nr. V-747/A1-214

ORTOPEDIJOS TECHNIKOS PRIEMONIŲ KOMPENSAVIMO FUNKCIJOS PERDAVIMO PRIEMONIŲ PLANAS

Eil Nr.	Tikslas	Priemonės pavadinimas	Atsakingi vykdytojai	Įvykdymo data
1.	Parengti individualiai gaminamų ir serijinių bei individualiai pritaikomų kompensuojamųjų ortopedijos technikos priemonių sąrašą ir technines charakteristikas pagal ligų ir būklių sąrašą ir sugrupuoti pagal tai, ar priemonę galima kompensuoti pagal bazinę kainą, ar pirkti konkurso būdu	1. Ligų ir būklių bei individualiai gaminamų ir serijinių bei individualiai pritaikomų kompensuojamųjų ortopedijos technikos priemonių sąrašo projektas 2. SADM įsakymo „Dėl SADM 2002 m. balandžio 19 d. įsakymo Nr. 58 „Dėl ortopedijos technikos priemonių, kurių įsigijimo išlaidos kompensuojamos iš valstybės biudžeto lėšų, nomenklatūros sąrašo patvirtinimo“ pripažinimo netekusiu galios“ projektas	SAM SADM VLK prie SAM VASPVT prie SAM SADM	2004 10 01 2004 12 31
2.	Parengti iš Lietuvos Respublikos valstybės biudžeto lėšų kompensuojamų ortopedijos technikos priemonių bazinių kainų nustatymo metodiką	Ortopedijos technikos priemonių bazinių kainų nustatymo metodikos projektas	VLK prie SAM SAM	2004 06 01
3.	Parengti ortopedijos technikos priemonių kompensavimo tvarką	1. Ortopedijos technikos priemonių kompensavimo tvarkos projektas 2. SADM įsakymo „Dėl SADM 2002 m. gruodžio 13 d. įsakymo Nr. 162 „Dėl komisijos sudėties ir jos nuostatų patvirtinimo“ pripažinimo netekusiu galios“ projektas	VLK prie SAM SAM SADM	2004 06 01 2003 12 31
3. Lietuvos Respublikos Vyriausybės nutarimo projektas „Dėl Lietuvos Respublikos Vyriausybės 2000 m. balandžio14 d. nutarimo Nr. 430 „Dėl gyventojų aprūpinimo ortopedijos technika kompensavimo tvarkos“ pripažinimo netekusiu galios	SADM	2004 01 01
4.	Užtikrinti ortopedijos technikos priemonių atitikties Lietuvos medicinos normos MN – 4 „Medicinos prietaisų saugos techninis reglamentas“ reikalavimams	1. Mokomieji seminarai ortopedijos technikos priemonių gamintojams. Lėšų mokomajai medžiagai parengti bei mokymams vykdyti 2. VASPVT prie SAM naujų darbo vietų steigimas ortopedijos technikos priemonių gamintojų priežiūrai ir kontrolei vykdyti 3. Informacijos teikimas VASPVT prie SAM apie pacientų pateiktus nusiskundimus dėl netinkamai pagamintų kompensuojamųjų ortopedijos technikos priemonių	VASPVT prie SAM VLK prie SAM	2003 12 31
5.	Organizuoti ortopedijos technikos priemonių kompensavimo funkcijos perdavimą-priėmimą	SADM, SAM, VLK prie SAM ir Ortopedijos technikos priemonių gamintojų atstovų sutartis dėl ortopedijos technikos priemonių kompensavimo pereinamuoju laikotarpiu organizavimo	VLK prie SAM SADM SAM Ortopedijos technikos priemonių gamintojų atstovai	2003 12 01
6.	Spręsti ortopedijos technikos priemonių kompensavimo funkcijos perdavimo-priėmimo techninius kausimus	SADM įdiegtos programinės įrangos įvertinimas, suderinimo su VLK prie SAM programine įranga klausimų sprendimas ir pacientų bei ortopedijos technikos priemonių apskaitos duomenų bazės ir programinės įrangos perėmimas ir adaptavimas prie esamos VLK prie SAM sistemos	VLK prie SAM SADM	2003 12 01
7.	Organizuoti ortopedijos technikos priemonių kompensavimą	Naujų darbo vietų VLK steigimas ir papildomų lėšų poreikio nustatymas	VLK prie SAM TLK	2003 12 01

______________